CELEX: 62020CN0365
Language: fi
Date: 2020-08-04 00:00:00
Title: Asia C-365/20: Ennakkoratkaisupyyntö, jonka Landgericht Düsseldorf (Saksa) on esittänyt 4.8.2020 – Eurowings GmbH v. GDVI Verbraucherhilfe GmbH

16.11.2020   
            
            
               FI
            
            
               Euroopan unionin virallinen lehti
            
            
               C 390/19
            
         
      Ennakkoratkaisupyyntö, jonka Landgericht Düsseldorf (Saksa) on esittänyt 4.8.2020 – Eurowings GmbH v. GDVI Verbraucherhilfe GmbH
      (Asia C-365/20)
      (2020/C 390/28)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Landgericht Düsseldorf
      
         Pääasian asianosaiset
      
      
         Valittaja: Eurowings GmbH
      
         Vastapuoli: GDVI Verbraucherhilfe GmbH
      
         Ennakkoratkaisukysymykset
      
      
                  1)
               
               
                  Onko lentomatkustajalla matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä sekä asetuksen (ETY) N:o 295/91 kumoamisesta 11.2.2004 annetun Euroopan parlamentin ja neuvoston asetuksen (EY) N:o 261/2004 (1) 3 artiklan 2 kohdan a alakohdassa tarkoitettu vahvistettu varaus, jos hän on saanut matkanjärjestäjältä, johon hän on sopimussuhteessa, asetuksen (EY) N:o 261/2004 2 artiklan g alakohdassa tarkoitetun muun todisteen, jossa hänet sitoudutaan kuljettamaan tietyllä lennolla, joka on yksilöity ilmoittamalla sen lähtö- ja saapumispaikka, lähtö- ja saapumisaika ja numero, mutta matkanjärjestäjä ei ole varannut matkustajalle paikkaa tälle lennolle asianomaiselta lentoliikenteen harjoittajalta eikä saanut siitä vahvistusta?
               
            
                  2)
               
               
                  Onko kyseessä asetuksen (EY) N:o 261/2004 4 artiklan 3 kohdassa ja 2 artiklan j alakohdassa tarkoitettu lennolle pääsyn epääminen, jos matkanjärjestäjä, jonka kanssa lentomatkustajat ovat tehneet pakettimatkaa koskevan sopimuksen, siirtää muutamia päiviä ennen aikataulun mukaista lähtöaikaa näiden matkustajien varauksen toiselle lennolle, sen jälkeen kun matkanjärjestäjä oli aiemmin vahvistanut sitovasti lennon, joka oli yksilöity ilmoittamalla sen lähtö- ja saapumispaikka, lähtö- ja saapumisaika sekä lennon numero?
               
            
                  3)
               
               
                  Onko kyseessä asetuksen (EY) N:o 261/2004 2 artiklan j alakohdan toiseksi viimeisessä lauseessa tarkoitettu hyväksyttävä syy lennolle pääsyn epäämiselle, jos matkanjärjestäjä lentoyhtiön kanssa neuvottelematta ja paikkavarausta tekemättä vahvistaa lentomatkustajalle sitovasti tietyn lennon, joka on yksilöity ilmoittamalla sen päivämäärä, lennon numero ja lentoajat, minkä jälkeen matkanjärjestäjä muutamia päiviä ennen aikataulun mukaista lähtöaikaa siirtää – jälleen lentoyhtiön kanssa neuvottelematta – kyseisen matkustajan toiselle lennolle, ilman että lentoyhtiö voi vaikuttaa asiaan?
               
            
                  4)
               
               
                  Onko lentoliikenteen harjoittajaa pidettävä lentomatkustajaan nähden asetuksen (EY) N:o 261/2004 2 artiklan b alakohdassa tarkoitettuna lennosta vastaavana lentoliikenteen harjoittajana jo silloin, jos kyseinen matkustaja on tosin sopimussuhteessa matkanjärjestäjään, joka on sitoutunut kuljettamaan hänet tietyllä lennolla, joka on yksilöity ilmoittamalla sen lähtö- ja saapumispaikka, lähtö- ja saapumisaika ja numero, mutta matkanjärjestäjä ei ole varannut matkustajalle paikkaa lennolle eikä siten perustanut sopimussuhdetta lentoliikenteen harjoittajaan kyseisen lennon osalta?
               
            
                  5)
               
               
                  Onko asetuksen (EY) N:o 261/2004 4 artiklan 3 kohtaa ja 7 artiklan 1 kohtaa tulkittava siten, että nyt tarkasteltavan kaltaisessa tilanteessa, jossa lentomatkustaja varaa pakettimatkan yhteydessä matkanjärjestäjältä jatkoyhteyden ja lennon ensimmäinen osuus, josta vastaa valittajana oleva lentoyhtiö, suoritetaan aikataulun mukaisesti, mutta jossa lentomatkustajilta evätään pääsy jatkolennolle, jonka valittajana oleva lentoyhtiö samoin suorittaa, asetuksen (EY) N:o 261/2004 2 artiklan j alakohdan nojalla matkanjärjestäjän puuttuvaan paikkavaraukseen viitaten, korvauksen suuruus määräytyy koko lennon – ensimmäisestä lähtöpaikasta viimeiseen määräpaikkaan – pituuden eikä ainoastaan lennon suorittamatta jääneen toisen osuuden pituuden perusteella?
               
            
         (1)  EUVL 2004, L 46, s. 1.